Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään;
Juutalaisuuden pyhintä päivää, Jom Kippuria vietettiin Israelissa -
kasvavien levottomuuksien keskellä.
Sekä Gazan alueella, että pohjoisessa, Libanonin rajalla, -
levottomuudet leimahtivat väkivaltaisiksi -
erityisesti 24. syyskuuta alkaneen, vuorokauden mittaisen juhlan jälkeen.
Israelin armeija kertoi vahvistaneensa Gazan rajajoukkoja, -
sillä erilaiset yhteenotot eskaloituivat Hamasin kannattajien -
ja Israelin armeijan välillä ainakin kolmessa eri paikassa rajalla.
Gazalaiset lähettivät tuhopolttoon tarkoitettuja ilmapalloja, -
sytyttivät autonrenkaita palamaan ja yrittivät räjäyttää aukkoja raja-aitaan.
Puolustusministeri Joav Gallant kirjoitti sosiaalisessa mediassa, -
että IDF ja sen sotilaat sekä koko turvallisuuslaitos seisovat vartiossa, -
niin ilmassa, merellä kuin maallakin.
KKL, eli Juutalainen Kansallisrahasto kertoi,
että kolme tulipaloa syttyi Gazan reuna-alueella ja se lähistöllä -
seurauksena näistä sytytysilmapalloista.
Pelastuslaitos sai kaikki tulipalot nopeasti hallintaan.
Näiden seurauksena Israelin joukot iskivät -
Hamasin terrorioperaatioihin liittyviin sotilasasemiin Gazan puolella -
tuhoten useita merkittäviä kohteita.
Israelin armeija ja Libanonin armeija ottivat yhteen Israelin pohjoisrajalla -
kun Libanonin armeijan puskutraktori ylitti laittomasti maiden välisen rajan,
eli niin kutsutun Sinisen linjan.
Asevoimat ampuivat protestin hajottamiseen tarkoitettuja -
tainnutuskranaatteja ajoneuvoon heti sen ylitettyä rajan -
Mount Dovin alueella, lähellä YK:n UNIFIL joukkojen asemapaikkaa.
Kyse ei ollut Hizbollahin joukoista, vaan maan armeija sotilaista.
Libanonin armeija ilmoitti hyökänneensä IDF:n joukkoja vastaan,
kun Israelin joukot olivat tulittaneet armeijan raskasta ajoneuvoa.
Maan armeijan tiedottaja kertoi armeijan joukkojen ampuneen -
kyynelkaasua Israelin joukkoihin, koska vihollinen rikkoi vetäytymislinjaa
ja ampui savupommeja Libanonin armeijan partioon.
Näin todellisuus vaihtaa muotoaan kertojasta riippuen.
YK:n yleiskokouksessa nähtiin jälleen useita, -
enemmän tai vähemmän dramaattisia puheenvuoroja -
eri valtioiden ja ryhmittymien esittäessä näkemyksiään -
omien intressiensä edistämiseksi -
ja eri mieltä olevien tahojen mollaamiseksi.
Eräs merkittävimmistä, joskaan ei tärkeimmistä, -
nähtiin ja kuultiin, kun palestiinalaishallinnon puhemies -
Mahmoud Abbas esitti näkemyksiään Lähi-idän historiasta -
ja sen uusista versioista.
Abbasin mukaan Israelilla ei ole minkään tunnetun historian aikana -
ollut mitään tekemistä alueella, vaan he ovat jo entisen, -
Kaukasian alueella asuneiden khazar-heimon jälkeläisiä, -
jotka ovat sata vuotta sitten alkaneet valloittaa historiallista Palestiinaa.
Palestiinan valtio on Abbasin mukaan ollut alueella -
jo ainakin 4000 vuotta ja kaikki alueen arkeologia todistaa -
vain heidän kulttuuristaan ja uskonnostaan.
Israelin pääministeri Netanjahu tyrmäsi Abbasin väitteet -
omassa puheenvuorossaan. Hän sai muslimivaltioilta ja -
palestiinalaisryhmältä raivokasta kritiikkiä -
esiteltyään alueen kartan, jossa hän esitteli Israelin -
yhtenä suurena kokonaisuutena, -
mukaan lukien Golan, Gaza ja Juudea ja Samaria.
Netanjahu käytti karttaa havainnollistaakseen uutta, -
mahdollista rauhan aikakautta Lähi-idässä, joka kattaisi myös -
ne palestiinalaisalueet, jotka eivät ole vielä muodostaneet -
YK:n tunnustamia virallisia valtioita.
Mutta kriitikot sanovat, että hän lähetti päinvastaisen viestin.
Palestiinalaisten viesti oli, -
että tällä kartalla Netanjahu kieltää Palestiinan ja sen kansan, -
samalla kun yrittää herättää yleisön retoriikkaa rauhasta alueella -
ja samalla juurruttaen pisimpään käyn- nissä olevaa sotilaallista miehitystä.
Mutta kuten presidentti Mahmoud Abbas oli jo aikaisemmin todennut, -
harhaisia ovat ne, jotka ajattelevat, että rauha alueella on mahdollista -
ilman palestiinalaisten kaikkien laillisten oikeuksien toteutumista.
Näin kertoi palestiinalaishallinnon Saksan edustaja Laith Arafeh -
vastausviestissään entisellä twitter-alustalla.
Puhuttiin YK:n podiumilla myös vakavaa asiaa.
Eräs käsitteli Saudi-Arabian ja Israelin mahdollista diplomaattista -
toistensa tunnustamista, eli rauhansopimusta maiden välillä.
Netanjahun esittelemä kartta -
kuvasi Lähi-itää juuri tulevasta rauhan näkökulmasta.
Israelin ulkoministeri Eli Cohenin, -
israelilaiselle KAN-News medialle antaman haastattelun mukaan, -
on tärkeää toistaa se, mitä pääministeri sanoi.
"Rauha Saudi-Arabian kanssa on samalla -
myös rauhaa juutalaisten ja muslimimaailman välillä.
Uskomme, että kuusi tai jopa seitsemän muslimivaltiota, -
Aasiasta ja Afrikasta ovat valmiina solmimaan rauhan Israelin kanssa, -
kunhan Saudi-Arabian kanssa saadaan ensin rauha solmittua."
Näin siis ulkoministeri Eli Cohen.
Presidentti Joe Biden ja pääministeri Netanjahu -
tapasivat epävirallisesti YK:n yleiskokouksen aikana.
Tapaamisessa, Intercontinental hotellissa, Manhattanilla, -
presidentti Biden kutsui Netanjahua käymään Valkoisessa talossa -
vielä kuluvan vuoden loppuun mennessä.
"Vaikka meillä on joitain erimielisyyksiä, -
sitoumukseni Israelia kohtaan on rautainen." Biden kertoi Netanjahulle.
"Uskon, että ilman Israelia ei olisi ainuttakaan juutalaista, -
joka tuntisi olevansa turvassa. Siksi Israel on välttämätön."
Biden sanoi.
Miehet ovat tunteneet toisensa yli 40 vuotta, -
mutta Biden on paheksunut erittäin julkisesti -
Netanjahun oikeusuudistussuunnitelmaa, -
jonka vastustajat pelkäävät muuttavan Israelin diktatuuriksi.
Presidentti Biden käsitteli myös jännitteitä ja väkivaltaa Länsirannalla
ja korosti tarvetta ryhtyä toimiin turvallisuuden parantamiseksi.
Miesten välinen keskustelu liittyi myös Saudi-Arabian ja Israelin väliseen -
mahdolliseen rauhansopimukseen, -
jonka sivuehdoista neuvotellaan edelleen.
Pääministeri totesi presidentti Bidenille:
"Rauha Saudi-Arabian kanssa on mahdollista sinun johdollasi."
"Ystävyytemme ulottuu yli neljänvuosikymmenen taakse -
ja voi viedä meidät pitkälle."
Kuitenkin Presidentti Bidenin mukaan eräs tärkeimmistä -
mahdollisen rauhan edellytyksistä on kahden valtion malli -
Israelin ja palestiinalaisten kesken.
Siitä Netanjahulla oli erilainen ja myös huomattavasti realistisempi näkemys.
Saudi-Arabian kruununprinssi Mohammed bin Salman -
sanoi Fox Newsille antamassaan haastattelussa: -
"Joka päivä tulemme lähemmäksi normalisoinnissa -
suhteitamme Israeliin" ja selvensi samalla, -
että Palestiinan kysymys on edelleen erittäin tärkeä osa prosessia.
Kommentit edustivat bin Salmanin harvinaisia julkisia -
englanninkielisiä huomautuksia normalisointiponnisteluista, -
ja tarjosivat lisäoptimismia sen mahdollisuuksiin nähden.
Tämä tapahtui vain tunti sen jälkeen, kun presidentti Joe Biden ja -
pääministeri Benjamin Netanjahu olivat keskustelleet asiasta.
Mohammad Bin Salman, Saudi-Arabian tosiasiallinen hallitsija,
joka tunnetaan puhekielessä MBS:nä, on vielä maan kruununprinssi.
Häntä on pitkään pidetty vähemmän vihamielisenä Israelia kohtaan -
kuin hänen isäänsä kuningas Salmania.
Kruunuprinssi kertoi The Atlantic-medialle jo viime vuonna:
"Emme pidä Israelia vihollisena, vaan potentiaalisena liittolaisena, -
jolla on monia etuja, joita voimme ajaa yhdessä."
Asia, josta prinssi ei maininnut tuossa yhteydessä, -
liittyy Saudi-Arabian havittelemaan ydinvoimaan.
Jos Israel hyväksyy saudien ydinohjelman ja -
vaihtaa sen diplomaattisiin suhteisiin -
neuvottelut suhteiden normalisoimisen alkamiselle ovat todennäköiset.
Israelin oppositiojohtaja Yair Lapid sanoi kuitenkin, -
että Israelin pitäisi vastustaa Saudi-Arabian ydinrikastusohjelmaa,
koska saudit voisivat käyttää tätä kykyä ydinaseiden kehittämiseen.
Kaksi viikkoa sitten kruununprinssi Mohammed bin Salman -
uhkasi hankkia ydinaseen, jos Iran saa sellaisen,
vaikka Saudi-Arabia ei haluaisin kummallakaan maalla olevan sellaisia.
Länsi Afrikassa sijaitseva Kongon tasavalta -
siirtää suurlähetystönsä Tel Avivista Jerusalemiin.
Näin ilmoitti Israelin pääministeri Netanjahu -
tavattuaan Kongon presidentin Felix Tshisekedin -
YK:n yleiskokouksen yhteydessä.
Samassa yhteydessä Netanjahu ilmoitti, -
että Israel avaa suurlähetystön -
Kongon demokraattisen tasavallan pääkaupunkiin Kinshasaan.
Israel pitää Jerusalemia ikuisena ja jakamattomana pääkaupunkinaan -
ja haluaa kaikki suurlähetystöt sinne. Suurin osa maailmasta -
ei tunnusta Israelin suvereniteettia koko kaupungissa, -
koska se uskoo, että Jerusalemin asema pitäisi ratkaista -
neuvotteluissa palestiinalaisten kanssa.
Toinen valtio, Papuan-Uusi-Guinea oli ehtinyt jo pidemmälle, -
ja avasi suurlähetystönsä Jerusalemiin jo aiemmin syyskuussa.
Avajaispuheessaan pääministeri James Marape selitti, -
miksi tämä Tyynenmeren saarivaltio päätti olla mukana -
yhtenä viidestä valtiosta, jotka ovat avanneet suurlähetystön Jerusalemiin
huolimatta kansainvälisestä painostuksesta.
"Me hyväksymme täysin Raamatun opetukset." hän sanoi.
"Jotta voisimme kutsua itseämme kristityiksi, -
kunnioituksen osoittaminen Jumalalle ei olisi täydellistä -
ilman sen tunnustamista, että Jerusalem on Israelin kansan ja -
kansakunnan universaali pääkaupunki."
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7